VIIENDA KOOSSEISU

OTSUS

Haapsalu,			19. juuni 2009 nr 
									EELNÕU

Loa taotlemine katastriüksuse sihtotstarbe 
muutmiseks ja maa hoonestusõigusega 
koormamiseks (Lihula mnt 10, Haapsalu)

Juhindudes maareformi seaduse § 25 lg 3, kohaliku omavalitsuse korralduse seaduse § 6 lg 3 p 1, § 22  lg  2, § 34 lg 3, Haapsalu põhimääruse § 54 lg 3 ja haldusmenetluse seadusest, Haapsalu Linnavolikogu otsustab:

1.	Taotleda keskkonnaministrilt luba linna omandis oleva katastriüksuse 18301:013:0045, aadress Lihula mnt 10, Haapsalu, Läänemaa, sihtotstarve ühiskondlike ehitiste maa sihtotstarbe muutmiseks ja maa hoonestusõigusega koormamiseks.

2.	Linnavalitsusel korraldada keskkonnaministrile loa taotluse esitamine.

3.	Otsus jõustub teatavakstegemisest.

4.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Loa taotlemine katastriüksuse sihtotstarbe muutmiseks ja maa hoonestusõigusega koormamiseks (Lihula mnt 10, Haapsalu)“

Vastavalt maareformi seadusele võib kohalik omavalitsus munitsipaalomandisse antud sotsiaalmaa sihtotstarbega maa sihtotstarvet muuta, nimetatud maad võõrandada, kasutusvalduse või hoonestusõigusega koormata maavanema otsusega saadud maa korral üksnes keskkonnaministri loal. Luba antakse kohaliku omavalitsuse motiveeritud taotluse alusel.

Haapsalu linna omandis oleva kinnisvaraga antud toimingute üle otsustamine on linnavolikogu pädevuses.

Haapsalu linn on omandanud Lihula mnt 10 (spordihoone koos staadioniga) kinnistu reg nr 429632 linna omandis olevate ehitiste teenindamiseks vajaliku maana Lääne Maavalitsuse 27.02.1998 korralduse nr 496-M „Maa munitsipaalomandisse andmine“ alusel. Omandatud katastriüksuse sihtotstarve oli 100% ühiskondlike hoonete maa ja esialgne suurus 48549 m2.

Lihula mnt 10 krundi detailplaneering näeb ette olemasoleva krundi jagamist kolmeks iseseisvaks krundiks. Planeeritud kruntidele Mulla tn 1 (planeeritav universaalhall) ja Lihula mnt 10 (olemasolev spordihoone) on plaanis koormata hoonestusõigusega OÜ Haapsalu Spordibaasid kasuks.

Hoonestusõiguse eesmärgiks on linna omandis oleva ettevõtte põhikirjaliste ülesannete otstarbekale ja operatiivsele täitmisele kaasaaitamine.

Staadioni, Lihula mnt 10b krunti hoonestusõigusega ei koormata ja selle sihtotstarbeks jääb ühiskondlike ehitiste maa.

Peale vastavate lubade saamist esitame volikogule tingimused maaüksuste hoonestusõigustega koormamiseks.

Linnavalitsus teeb ettepaneku eelnõu otsusena vastu võtta.

Toivo Hein, aselinnapea
04.06.2009